গত বছরের মাঝামাঝি সময় আমাদের জাভা প্রোগ্রামিং বইয়ের লেখক – বজলুর আমাকে জানালো যে, সে জাভা প্রোগ্রামিং বইটার দ্বিতীয় খণ্ড লিখছে। লেখার মাঝামাঝি পর্যায়ে সে আমাকে বইটি রিভিউ করার কাজে যুক্ত করলো। আমি কিছুদূর রিভিউ করার পরে বললাম, বই তো অনেক বড় হয়ে আসছে, তুমি যদি বইমেলায় বই প্রকাশ করতে চাও, তাহলে শুধু মাল্টিথ্রেডিং নিয়ে বই লিখে ফেলো। বাকী জিনিসপত্র নিয়ে জাভা প্রোগ্রামিং দ্বিতীয় খণ্ড নামে একটি বই লিখবে। বজলুর রাজি হয়ে গেলো, থ্রেড নিয়ে আরো লিখতে লাগলো। আমিও রিভিউ করে বিভিন্ন ফিডব্যাক দিতে লাগলাম।